51. ΠΡ ΑΞΗ ΥΠΟΥΡΓ. ΣΥΜΒ. υπ’ αριθ. 132 της 8/12 Δεκ. 1988 (ΦΕΚ Α΄ 275) Διαρρύθμιση του αποκλειστικού δικαιώματος του Κράτους για διάθεση πετρελαιοειδών για την κάλυψη των αναγκών της Ελληνικής αγοράς. 1.Το δικαίωμα των Εταιρειών εμπορίας πετρελαιοειδών να επιλέγουν ελεύθερα τον προμηθευτή προϊόντων για την κάλυψη αναγκών της ελληνικής αγοράς, πλην της αγοράς καυσίμων που προορίζονται για εφοδιασμό πλοίων και αεροσκαφών, καθορίζεται για το Α΄ εξάμηνο του 1989 σε ποσοστό 75% συνολικά και κατά προϊόν. 2.Με την παραπάνω διαρρύθμιση το αποκλειστικό δικαίωμα του κράτους του άρθρ. 4 παρ. 1 του Νόμ. 1571/85, όσον αφορά την κάλυψη του συνόλου των αναγκών της ελληνικής αγοράς σε πετρελαιοειδή προϊόντα, εκτός από εκείνα που προορίζονται για ανεφοδιασμό πλοίων και αεροσκαφών, περιορίζεται σε μέσο σταθμικό ποσοστό 25%. 